د افغانی سرې میاشتې ټولنې د دعوت او ارشاد رئیس او ورسره مل پلاوی د میدان وردګ ولایتی څانګې د ارشاد او دعوت مدیریت له کړنو نظارت (لیدنه) ترسره کړ!* نن چهارشنبه د روان (۱۴۴۵ هـ. ق) کال د جمادی الاول میاشتې ۸ مه نېټه، د افغانی سرې میاشتې ټولنې د ارشاد او دعوت رئیس ښاغلی! مولوی ګل الرحمن" مهاجر "، د سویل لویدیځ مرکزی زون لوی مدیر ښاغلی! مولوی سمیع الله " راشد " او د دعوت او ارشاد اجرائیه کارکوونکی ښاغلی! محب الله "مزمل" له لوری د یادې څانګې د دعوت او ارشاد مسؤل د فعالیتونو د لیدنې سربېره ټولو اداری کارمندانو سره ناسته تر سره کړه. ناسته د څانګې د دعوت او ارشاد مسؤل ښاغلی! مولوی قدرت الله "عباس" لخوا د الهی کلام په مبارکو آیاتونو پیل شوه، وروسته د څانګې رئیس ښاغلی! مولوی عبدالقدوس "عمر" د پرانیستې وینا ترڅنګ راغلو مسؤلینو ته ښه راغلاست ووایه، د ناستې په اوږدو کې د افغانی سرې میاشتې ټولنې د دعوت او ارشاد رئیس ښاغلی! مولوی ګل الرحمن " مهاجر " د ناستې ګډونوالو ته د دعوت په دنیوی او اخروی ګټو خبری وکړی. د یادونې وړه ده، چې ښاغلی! مولوی "مهاجر" د یادې څانګې په ټولو کارکوونکو ټینګار وکړ، چې په خپلو دندو کې له پوره صداقت او ایماندارۍ څخه کار واخلئ، تر څو عامو خلکو ته د خدمت جوګه وګرځئ. د دې ترڅنګ یاد پلاوی د ماسپښین له لمانځه وروسته د دعوت او ارشاد مسؤل ښاغلی! مولوی "عباس" د درسی بهیر او ښوونیز مرکز (کلوپ) له زده کړیالانو هم لیدنه وکړه.